A Repentless a Slayer thrash metal együttes 2015. szeptember 11-én megjelent tizenkettedik, egyben  utolsó stúdióalbuma. Ez volt a zenekar történetében az egyetlen lemez, melyen nem játszott a 2013-ban elhunyt alapító gitáros Jeff Hanneman. Tom Araya énekes/basszusgitáros és Kerry King gitáros mellett Paul Bostaph dobos és Gary Holt, az Exodus gitárosa vett részt a lemezfelvételen. Bostaph utoljára a 2001-es God Hates Us All albumon szerepelt a Slayerben.

A Repentless az első Slayer-album, mely a Nuclear Blast kiadó gondozásában jelent meg. Az album a Billboard 200-as lemezeladási listán a 4. helyet szerezte meg, Németországban pedig listavezető lett. A dalok többségét Kerry King írta, de a Piano Wire képében egy Hanneman-szerzemény is felkerült a lemezre. Az album producere Terry Date volt.

A címadó Repentless, valamint a You Against You és a Pride in Prejudice dalokhoz egy összefüggő történetet elbeszélő videóklip trilógiát forgattak Danny Trejo főszereplésével.

Dalok 
 Delusions of Saviour – 1:55 (King)
 Repentless – 3:19 (King)
 Take Control – 3:14 (King)
 Vices – 3:32 (King)
 Cast the First Stone – 3:43 (King)
 When the Stillness Comes – 4:21 (King)
 Chasing Death – 3:45 (King)
 Implode – 3:49 (King)
 Piano Wire – 2:49 (Hanneman)
 Atrocity Vendor – 2:55 (Araya, King)
 You Against You – 4:21 (King)
 Pride in Prejudice – 4:14 (King)

Közreműködők 
 Tom Araya – basszusgitár, ének
 Kerry King – gitár
 Gary Holt – gitár
 Paul Bostaph – dob

Listás helyezések

Külső hivatkozások 
 Slayer hivatalos honlap
 Encyclopaedia Metallum – Repentless

Jegyzetek 

Slayer-albumok
Thrash metal albumok
2015 nagylemezei